Különös, de igaz: a katicabogarak ártatlan, cuki bogárkáknak tűnnek,
de méreganyagot termelnek, hogy távol tartsák a ragadozókat.
Mégse ijedjetek meg tőlük, mert a kártevők ellen hatékonyak
ezen a farmon, ahol vagyunk.
Eláruljuk, hol ez a farm?
Nem is tudom, eléggé fura. Te mit gondolsz?
- Akkor csak egy nyomot. - Egy nyomot, rendben.
Kezdődjék a Különös, de igaz!
Tudtátok, hogy több csillag van az égen,
mint ahány homokszem az egész Földön?
Azta!
- Ez hihetetlen! - Az ám!
- Charlie vagyok. - Én pedig Carly.
- Igen! - Barátok vagyunk.
Gyerünk!
- Chicagóban élünk. - Szárnyal a képzeletünk…
Az idők végezetéig!
És készen állunk a felfedezésre.
Ez olyan király!
Felfedezzük, milyen furcsa is a nagyvilág.
- Végre! - Megcsináltuk!
Ez elképesztő.
KÜLÖNÖS, DE IGAZ!
Gazdálkodás!
- És a sisak, így. - Kösz.
Helló, Charlie vagyok.
- Ő Carly. - Üdv!
Örülünk, hogy minket néztek, mert ma valami tutit mutatunk nektek.
Tudjátok, hogy szeretek kertészkedni a házunk körül, ugye?
Elkezdtünk zöldségeket termeszteni. Sok zöldséget.
Ennyit már nem is tudunk megenni.
Úgyhogy Carly fölállította…
Charlie és Carly kerti árudáját.
Megnyitottunk!
Nyitva vagyunk! Ide, emberek! Friss, ropogós zöldséget vegyenek!
Hé, egyszerre csak egyet!
Patrick, teszed le azt a paradicsomot! Álljatok sorba!
- Ó, Charlie! - Jól vagy?
- Igen. - Minden héten ez van.
Srácok, ma is elkéstem?
- Szia, Casey! - Minden elfogyott.
Pedig ti lennétek a beszállítóim.
Egy tucat rendelésem van epres-rebarbarás pitére.
Nyugi, minden rendben lesz.
A jövő heti termésből félreteszünk neked.
Charlie, írd fel a rendelést! Mennyire van szükséged?
- Négy kosárnyira. - Rendben, négy kosár eper
- Casey-nek. - Kiváló.
- Ennyi volt. - Megvagyunk.
Emberek, rendelést is felvesznek!
Úristen, mennyien jönnek!
Állj! Jaj, ne! A pultom!
Ne!
Jól vagy? Segítek.
- Mi történt? - Ez őrület!
- Több száz megrendelést kaptunk. - Mi?
Ennyit nem tudunk teljesíteni.
Várj csak, Charlie! Megoldjuk.
Ha a kerted farmgazdasággá alakítjuk, minden megrendelést teljesíteni tudunk.
Farmmá?
Ráadásul üzletileg is jól járunk.
- Csináljuk meg! - Jó!
Azt hiszem, skacok, ez azt jelenti, ma felfedezzük, mi fán terem a…
Farm.
Láttátok ezeket a megrendeléseket? Milliószám kaptunk ilyen cetliket.
Charlie, bízz bennem! Minden rendben lesz, mert a farmok elképesztőek.
Gondolj csak bele!
Egy kiskertben legfeljebb egy-két zöldséget tudsz elültetni,
pár szál virágot, fát vagy bokrot, elsősorban azért, hogy jól mutassanak.
Egy farmon viszont gyümölcsöt és zöldséget termeszthetsz és állatokat tarthatsz.
Minden, ami egy farmon terem vagy él, felhasználható: megehető, eladható.
Ezért érdemes gazdálkodni.
- Látod, pofonegyszerű a dolog. - Jó, de ha belevágunk,
- sok átalakításra lesz szükségünk, nem? - De bizony.
Csak olyasmit termelünk majd, ami ehető, eladható vagy felhasználható.
Nem ültetünk virágokat, és fel kell számolnunk
a kővel kirakott ösvényt, a kerti tavat,
- a padokat és… - Micsoda? Ne már! Szeretem őket.
Charlie, lehet, hogy a gazdálkodást is szeretni fogod.
Egy csomó hely felszabadul, és csak azt kell kitalálnunk,
mit hová ültessünk…
Carly, a kertünk tökéletes.
Kétlem, hogy bármi jobbat találhatnánk…
- Lehetne egy piócafarmunk! - Piócafarm?
Már látom is.
Veszünk egy nagy lavórt, teletöltjük vízzel és piócákat tartunk benne.
Tenyésztőkként eladhatjuk a piócáinkat olyan embereknek, akik
piócákkal gyógyítanak.
Különös, de igaz: állítólag serkentik a vérkeringést.
Ó, vagy itt egy másik tipp.
Elefántcsont-feketekávé-farmot is alapíthatnánk.
Nem kell hozzá más, mint pár elefánt, amiket gyümölcsökkel
és kávébabbal etetünk.
Az elefántok által kikakilt kávészemeket összegyűjtjük,
és kávévá őröljük.
Egyesek szerint ez a világ legízletesebb kávéja.
Kávégazdaság, ahol a kávéhoz való babszemeket
elefántkakiból szemezgetik ki? Ilyen nem létezik!
Különös, de igaz: Thaiföldön léteznek.
Charlie, tetszik a lelkesedésed,
de a vevőinket nem érdeklik se a piócák, se az egzotikus kávé.
Igazad van. Eper kell nekik, rebarbara, uborka
- és paradicsom. Az a specialitásunk. - Pontosan.
Akkor azt fogunk termelni. Mi kell még?
Sok termést kell betakarítanunk rövid idő alatt.
Most mindent kézzel végzünk, ami nagyban nem fog működni.
Szükségünk lesz néhány vadonatúj, korszerű mezőgazdasági gépre.
- Hát jó. - Uram, jó napot, uram!
A nevem Saskatoon Baudelaire, kiváló eladó.
A földművelő eszközeimmel olyan gyorssá teheti a termelést,
hogy perceken belül a teraszon szürcsölheti a teáját.
Az ajánlat és a szürcsölés is jól hangzik.
Engedje meg, hogy ellássam egy 300 lóerős traktorral.
És vontatmányokat is adok hozzá.
Egy nyolcméteres kapálógépet.
KULTIVÁTOR
A kapálógép vagy kultivátor talajlazításra szolgál a farmon.
Felforgatja és szétporlasztja a földet.
Ez az első teendő magvetés előtt.
Adok egy ültetőgépet is.
Juhú!
ÜLTETŐGÉP
Az ültetőgépet szintén traktor húzza.
Csak beöntjük a magokat az óriási tartályába,
és végigmegyünk a traktorral a földön.
A borona kis barázdákat, egyenes sorokat vág a földbe,
a gép beleszórja a magokat, és be is temeti őket.
És mit gondol, mi történik, miután a növény szárba szökkent?
Hát…
Jön a betakarítás! Az aratáshoz is van valamim.
Az pedig nem más, mint a kombájn.
KOMBÁJN
A kombájn olyan mezőgazdasági gép, ami egymagában szinte
a teljes betakarítási folyamatot el tudja végezni.
Mondjuk, hogy van 400 hektárnyi kukoricaültetvényünk. Egy kombájn
levágja a szárat, leválasztja róla a csöveket,
és a szemeket is levágja a csutkáról. Mindezt elvégzi egyetlen gép.
Carly, ez tökéletes. Ezzel a géppel biztosan felgyorsíthatjuk a dolgokat.
- Mennyibe fog mindez kerülni? - Ha jól látom, 400 000 dollárba.
Mennyit is kerestünk a múlt héten?
Csórók vagyunk.
Jó, lehet, hogy ezek a bazi nagy, szuper profi gépek
nem nekünk valók,
talán kisebbekkel is beérjük.
Ezek is vannak olyan jók, mint a nagyok, és megfizethetők.
- Saskatoon… - Üdvözlöm, fiatalember.
Látom, jó sok mezőgazdasági eszközt sikerült beszereznie.
Igen, asszonyom, de túl nagyok az én kis gazdaságomhoz.
- A fiam, Saskatoon adta el ezeket önnek? - Igen, asszonyom.
Mi szükség arra a traktor húzta nagy kapálógépre?
Itt ez a kisgép, ez is kultivátor,
csak könnyebben kezelhető méretben.
Egyem azt a rebarbarahúzgáló kis szívét,
erre az ültetőgépre sincs szüksége.
Ezzel a kis magvető masinával ugyanolyan jól fog tudni ültetni
- a kis farmocskáján. - Ez tökéletes lesz.
És ez a kombájn, hát,
ehelyett is van itt valamim, ami elvégzi ugyanazt a munkát.
A kis farmján a rebarbaraszárakat
ezzel a késsel is levághatja.
De vigyázzon az ujjaira, mert éles ám!
Baudelaire néni, hálásan köszönöm a segítségét.
Pont ezt kerestem, erre van szükségem.
Nem hiába hívják Baudelaire nénit a legkiválóbb eladónak!
- Carly, ezek tökéletesek. - És meg is vettem őket.
- A farmerek jól kifundálták! - Az biztos!
Arra gondoltam, ha már az eszközeink jobbak lesznek,
- a növényeink is lehetnének azok. - Jobb növények?
- Igen. - Mire gondolsz?
Nem minden növény ugyanolyan? Mármint az egyik eperpalánta
nem pont olyan, mint bármelyik másik?
Csak úgy tűnhet.
De a növénynemesítők sokféle különböző fajtát alkottak:
az egyik eperfajta többet terem,
a másik nagyobb szemű epret, a harmadik ízletesebbet.
Szuper eperpalántáik vannak.
Az előállítási folyamatot pedig szelektív nemesítésnek nevezik.
Elmondom, miről van szó.
SZELEKTÍV NEMESÍTÉS
A szelektív nemesítés során a tudósok kiválasztanak egy adott növényfajt…
Én a napraforgót.
és egy tulajdonságát, amit meg akarnak változtatni.
Azt akarom, akkora virága legyen, mint egy pizza.
Ezután elkezdik termeszteni a napraforgót.
Mind más lesz egy kicsikét.
Kiválasztják közülük a két legnagyobb virágzatút,
és beporozzák őket egymással.
Majd betakarítják a magjaikat és elvetik őket a földbe.
Új napraforgótermés érik be.
Addig ismétlik a folyamatot, a legnagyobb tányérúak kiválasztását
és egymással való beporzását,
míg a növény egyre nagyobb és nagyobb virágzatot növeszt,
- és eléri a pizza nagyságot. - Tökély!
Végül e növények magjait adják el a hozzánk hasonló farmereknek,
hogy a mi napraforgóinknak is pizza méretű tányérvirágzata legyen.
Így működik a szelektív nemesítés.
Kiválogatják a legjobbakat, azokat szaporítják tovább,
míg valami teljesen egyedit sikerül alkotniuk.
Pontosan. A tudósok képesek rá, hogy fogjanak egy növényt,
és valami teljesen újjá formálják.
Ez itt például a vadrepce, ami elég közönségesen néz ki,
nem is túl ízletes. De a múltban a tudósok a szelektív nemesítés révén
valami teljesen újjá formálták át.
Fogták a vadrepcét, és mindig azt termesztették tovább,
amelyiknek a legtömöttebb volt a fürtös virágzata.
Így jött létre a karfiol.
Másokat a száruk és a virágzatuk kapcsolódása alapján szelektáltak,
így alakult ki a brokkoli.
Megint másokat pedig aszerint termesztettek tovább,
hogy a legnagyobb, legszélesebb levelű növényt kapják: ez lett a kelkáposzta.
Különös, de igaz: a brokkoli, a karfiol és a kelkáposzta is
a vadrepcéből származik, szelektív nemesítés eredményeként.
Ez hihetetlen.
Az. Látod, a szelektív nemesítés segítségével szuper növényeket
termeszthetünk a farmon.
Rendben, akkor mostantól csak a legtöbb gyümölcsöt termő fajtákat neveljük,
- és a legnagyobb levelűeket. - Ahogy mondod.
Így több termést takaríthatunk be, amivel már nem is tudunk mit kezdeni.
- Carly, ebben nem vagyok olyan biztos. - Mi a gond?
Végeztem egy kis számítást, és úgy tűnik, még a szuper növényeinkkel
sem tudjuk kielégíteni a megrendelőinket.
Akkor termesszük őket gyorsabban.
Bár az új gépeink segítségével tudunk gyorsabban haladni,
de a hellyel van a gond.
Nincs elég területünk ahhoz, hogy több dolgot termesszünk odakint.
- Charlie, megvan! - Micsoda?
Igaz, hogy nincs elég terünk ahhoz, hogy odakint farmerkedjünk,
de idebent rengeteg a hely.
- Idebent? - Igen.
Olvastam olyan New York-i farmokról, amiket beltéren hoztak létre.
Ha a gazdaságunkat befelé növeljük, képesek lehetünk teljesíteni
- minden megrendelést. - De hogy növekedsz a farmmal befelé?
Nem tudom, de kitaláljuk. Most foglaltam le két jegyet
New Yorkba. Ott találkozunk, srácok! Tartsatok velünk!
Az USA egyik legnagyobb városába tartunk, ahol megtanuljuk,
hogyan gazdálkodhatunk a házon belül.
Különös, de igaz: New York olyan változatos,
hogy a lakói több mint 800 különböző nyelvet beszélnek.
- Hé, skacok, ideértünk. - New York City.
- Becenevén a Nagy Alma. - A Central Park otthona.
- Itt a Szabadság-szobor. - És az Empire State Building.
Különös, de igaz: az Empire State Building tetején lévő villámhárítóba
évente átlagosan 23-szor csap bele a villám.
Ez mind roppant érdekes, Charlie,
de sehol semmi olyat nem látok, ami egy kicsit is emlékeztetne…
- Egy farmra, igaz? - Igen.
- Pedig jó címre jöttünk. - Ó, Egyes Farm. Ki is van írva.
- Menjünk be! - Gyerünk!
Erre.
- Egyes Farm. - Charlie, itt az áll: az alagsorban.
- Ott hogyan termeszthetők növények? - Fogalmam sincs.
Azta! Ez bámulatos!
A föld alatt vagyunk, mégis mindenhol növények teremnek.
Mintha fogtak volna egy farmot,
és polcokra telepítették volna egy alagsorban.
Rob Laing az alapító igazgatója az Egyes Farmnak.
Kedvenc különös, de igaz állítása, hogy van itt egy úgynevezett
fogfájásnövényük,
ami elzsibbasztja a szájat és őrületes ízeket érezhetünk.
Rob, hihetetlen ez a hely. Ez a te farmod?
Függőleges farmnak hívják, mivel a növényeket egymás felett,
rétegekben termesztjük, hidropóniás műveléssel.
Ez azt jelenti, hogy a növényeket
tápfolyadék használatával neveljük, nem a talajban.
Mindenünnen hallom a víz csörgedezését.
A növényeket LED-lámpákkal világítjuk meg, ami a napsütést helyettesíti.
Szabályozni tudjuk a hőmérsékletet, a páratartalmat, a növények tápanyagait.
Még a fény színét is, ami napközben éri őket.
Ugyanolyan környezetet biztosítunk februárban és augusztusban is,
amikor kint fagyok vannak, vagy perzselő hőség.
Tudósnak vagy inkább farmernek tekinted magad?
Olyanok vagyunk, mint a gazdák, de használunk számítógépet, adatelemzést.
- Mondhatni, technikás farmerek vagyunk. - Nagyon menő. Ez tetszik!
Miféle növényeket termesztetek?
Fűszernövényeket, ehető virágokat
és mikrozöldségeket, azaz friss növényi hajtásokat.
Ízben nagyon gazdagok, és jól is néznek ki.
És mi történik a terméssel,
- amit itt neveltek? - Séfeknek adjuk el.
New York tele van séfekkel, akik az év minden napján szeretnének
különleges alapanyagokhoz jutni.
Most megmutatom nektek a hidropóniás rendszerünket.
Itt látjátok a növények gyökérzetét,
- ide lógnak lefelé. - Csúcs!
Normál esetben ez mind a föld alatt van,
de itt a palánták vízben állnak.
Mintha fognánk egy zsák komposztot, és kifacsarnánk belőle a tápláló nedveket.
Valami hasonló zajlik idebent.
A talaj legértékesebb anyagai vannak itt folyékony formában.
Pontosan. A hidropóniás rendszereknek is több különböző formája ismert,
de az alapelvük ugyanaz: a gyökerek vízben állnak,
a vizet oxigénnel dúsítjuk, hogy lélegezni tudjanak,
és tápoldatokkal tápláljuk őket.
- És ez itt micsoda? - Macskamenta.
- Mentás-oregánós íze van.
Megkóstoljátok?
- Igen. - Kóstoljuk meg!
Tépjetek egy levelet!
- Tépem. - Hamm.
- Hú, mentás! - Szépen kitisztítja az orromat.
És ez csak egyike annak a több mint 50 növénynek,
amiket itt termesztünk egyszerre, egy időben.
Elképesztő, hogy tudtok ennyi mindent egymás tetejére halmozni.
Egy szűkös alagsorban vagyunk, és mégis,
mintha megháromszoroznátok a teret
a három rétegnyi növénnyel.
Van, amit ebből otthon is meg tudunk csinálni?
Természetesen. Vannak kis méretű rendszerek, amikkel el lehet kezdeni,
a tenyérnyi méretűtől az ekkorákig, mint itt.
Szóval, srácok, Rob és csapata fogta mindazt, ami egy növénynek kell
a szabadban, és behozta a házba.
Nézzük meg közelebbről is!
Hét dolog szükséges ahhoz, hogy növényeket termesszünk.
Hely, megfelelő hőmérséklet, fény, víz, levegő, tápanyagok és idő.
A szabadban, egy farmon ez mind a növények rendelkezésére áll.
Bőven van hely a tágas mezőkön,
és a farmerek általában a nyári melegben gazdálkodnak,
a friss levegőn, a napsütésben.
Van elég víz és tápanyag a talajban.
Az Egyes Farmhoz hasonló gazdaságok mindezt behozzák a beltérbe.
Bent nincs sok hely, ezért polcok hosszú sorára
helyezik a növényeket.
Beállítják a megfelelő hőfokot, ventilátorokkal
keringtetik a levegőt, LED-izzókkal adják meg a növényeknek a fényt,
és speciális oldatok formájában juttatják
a gyökerekhez a tápanyagokat.
A kültéri és a beltéri farmok szinte teljesen egyformák.
Mindent megadnak a növényeknek a növekedésük érdekében.
Mutatok nektek valamit, aminek az ízéért odavannak a séfek.
Ezt nézzétek! Lila levelű madársóska.
- Kóstoljátok meg! - Köszönöm.
- Oké. Bekapjuk? - Igen.
- Egészségedre!
Finom? Jó kis ereje van, igaz?
- Beütött! - Igen.
A szára elég fanyar.
- Grépfrút-ízű. - Ja.
Mintha citromba haraptunk volna.
- Ez a savassága… - Finom.
- Fincsi. - Ízlik.
Nem csípem a zöldségeket, de ez jó!
A termesztés minden elemét kontroll alatt tartjátok.
Igen, mindent precízen ellenőrzünk.
Szerencsére van egy zseniális műszaki igazgatónk,
a neve Kate.
KATE LODVIKOV MŰSZAKI IGAZGATÓ
Mivel a szabadtéri környezetet szeretnénk reprodukálni,
ezért kifejlesztettünk egy szoftvert, ami minden egyes növényt nyomon követ
ültetéstől a betakarításig.
Mindegyik palántának egyedi QR-kódja van.
Tudományos szakszó: „QR-kód”. Az angol „gyors válasz” rövidítése.
Ennek segítségével elektronikusan felcímkézhetők a dolgok.
Ez az a négyzetes pontkód, amivel minden növényt elláttak.
Sok műszaki dolgot használunk a gazdaságban,
de a kártevőirtásra a legegyszerűbb és legjobb megoldást még mindig
az anyatermészet nyújtja.
Itt egy zsák katicabogár.
Megeszik a kártékony rovarokat:
a levéltetveket, a tripszeket, a molytetveket és egyebeket.
Belakmároznak belőlük.
Behozzátok a jó rovarokat, és azok megeszik a rosszakat, amik…
- Így van. - kárt tennének a termésben.
Ma hány katicát fogtok szabadon engedni?
- Úgy 1500-at. - Ezerötszázat!
- Ezerötszáz katicát. - Azta!
- Nem semmi. - Ott másznak.
Előre, katicák!
- Mintha tudnák: „Kiszabadultunk!” - Együnk minél több levéltetvet!
A katicabogarak olyan hatékony kártevőirtók, olyan jól dolgoznak,
hogy nincs szükség vegyszerekre, mérgező rovarirtó szerekre.
Ez az egyik ok, amiért a beltéri gazdaságok
a környezet számára is hasznosak.
Ha összekoszolnátok a kezetek, van munkám számotokra.
Persze. Csináljuk!
- Igen. - Vágjunk bele!
Carly 400 magot ültet el tápfolyadékba,
amiben csírázásnak indulnak.
Amikor idejöttünk, azt hittem,
itt kevesebb munka lesz, mint a szabadban, de kiderült,
hogy akár kint, akár bent gazdálkodik az ember,
az rengeteg időt vesz igénybe.
Helló, Charlie!
Marissa megmutatja nekem, hogyan zajlik a csomagolás.
Ezek ehető virágok: rózsa és szekfű.
Az efféle egyedi, apró terményeket nehéz lenne a szabadban megtermelni,
de ebben a szabályozott környezetben csak úgy burjánzanak…
A nagyobb helyigényű terményeknek persze jobb kint a szabadban.
Mindent becsomagoltunk, mehetnek is az éttermekbe, igaz?
- Igen, készen állnak. - Akkor indulás!
Kézbesítsük a zöldeket!
METRÓ
Rendben, skacok, kalandra fel!
Úgy érzem magam, mintha kincseket csempésznék New Yorkon át.
Ilyen az élete egy New York-i farmernek, nem igaz?
Eugene…
megjött a rendelésed.
- Íme a szekfű, neoncseresznye színben… - Az ám!
- és a macskamenta. - Jól néz ki.
- Minden rendben? - Igen, köszönöm.
Jó, hogy beugrottál.
EGYES FARM A JÖVŐ SÉFGAZDASÁGA
Carly, ez nem is tűnik olyan bonyolultnak.
Abból, amit itt láttunk, otthon is megvalósíthatunk pár dolgot,
és megnégyszerezhetjük a termést, ha függőlegesben gondolkodunk.
Csak felakasztunk pár öntözőrendszert a falra…
- Aha. - és lámpákkal utánozzuk a napsütést.
- Igen. - Ja.
Epret fogunk árusítani egész évben, Charlie.
- Ki más árul télen epret… - Senki.
meg rebarbarát, paradicsomot, uborkát, friss, helyi zöldségeket?
- Ez mindent megváltoztat. - Ez tetszik nekem.
Irány a főhadiszállásunk, otthon találkozunk.
Addig is viszlát.
Különös, de igaz: egy átlagos cső kukorica 800 szemet tartalmaz 16 sorban.
A hátsó udvarunk átalakításán dolgozom,
rebarbaraültetvényt csinálok.
Egy szelektív nemesítésű, a hűvösebb időt is jól tűrő
fajtát választottam.
A vadiúj magvetőm és rotakapám is készen áll,
a kézi aratókésem is bevetésre kész.
Éles szerszámok használatához kérjétek ki szüleitek engedélyét!
Hatékonyabb gazda leszek, mint valaha!
Én pedig a beltéri terményekért felelek, az uborkáért, paradicsomért
és eprekért.
Felállítottam ezeket a remek hidropóniás állványokat,
és mindent automatizáltam, a fény- és a tápanyagellátást is.
Szoftveresen tudom vezérelni a telefonomról.
Az udvar farmgazdasággá alakítása ezennel kész.
A kiinduláshoz képest megnégyszereztük a területet.
- Hát, nem káprázatos? - Tuti káprázatos.
És a számításaim szerint
minden megrendelést teljesíteni tudunk.
Még ha több időbe is kerül, mint gondoltuk.
Mert bár a gazdálkodás sok tényezőjére hathatunk,
a növények növekedéséhez időre van szükség.
Így igaz.
- Helló! - Casey.
Szia, Casey, bújj be!
Szia!
Sziasztok! Gondoltam, átszaladok,
megnézem, érnek-e már az epreim.
Lecsipegetek pár szemet… Hé!
Csak nem hidropóniás rendszert építettetek ki a házban?
Azt bizony!
Király. Így egész évben lesznek friss terményeim.
De ha már szóba jött,
hol van az eprem? Sütit akarok sütni belőle.
Casey, az eperszedéssel még várnod kell pár hónapot.
- Sajnálom. - De a pitém…
De megbecsülésünk jeleként, mint legjobb vásárlónknak,
hadd adjuk át ezeket.
Lila levelű madársóska.
Egyenesen New Yorkból, egy hidropóniás farmról.
És legközelebb féláron kapod az epret,
ígérem.
Madársóska. Végül is, ez is megteszi.
Belefőzöm az angolkrémbe, a vendégeim imádni fogják.
Ez a legkevesebb, amit adhattunk, míg beérik az epred.
Köszi. Ti vagytok a legjobbak. Segítetek felverni a tojásokat?
- Igen. - Persze.
Rendben, srácok, úgy tűnik, új küldetésnek nézünk elébe.
Köszi, hogy velünk voltatok. Tartsatok velünk legközelebb is, fedezzünk fel
- újabb különös… - De igaz dolgokat.
Viszlát, skacok!
Tojástörésre fel!
- Angolkrém. - Az az!
- Ide vele! - Imádom!
- Nyami! - Nyomás!
- Jó. - Hány tojás kell hozzá?
- Legalább 400. - Hű, jól hangzik.
KÜLÖNÖS, DE IGAZ!
Itt a Különös, de igaz farmon mindenből a legjobbat nyújtjuk.
Nálunk a legszebbek a piócák, és a kávénk is kiváló, amit…
Charlie, ébresztő! Kinyitottunk.
Ide, emberek, friss az áru!
- Egy paradicsom lesz. - Remek.
Az hogy tetszik ott?
- Köszönjük a vásárlást. - Köszi.
Ki következik? Nálunk kapható a legfinomabb rebarbara a világon.
- Epret tessék! - Charlie és Carly farmja.
A legízletesebb gyümölcs, amibe valaha haraptak.
A feliratot fordította: Nandor Baliko